దేవగిరి యాదవులు

దేవగిరి యాదవులు (సా.శ 1187 - 1317) మధ్యయుగపు భారతదేశ రాజవంశం. ఈ వంశం తమ పరిపాలన అత్యున్నత స్థాయిలో ఉండగా ఉత్తరాన ఉన్న నర్మదా నది నుండి దక్షిణాన ఉన్న తుంగభద్ర నది మధ్య ఉన్న పశ్చిమ దక్కన్ ప్రాంతాన్ని పరిపాలించారు. వీరు ప్రస్తుతం మహరాష్ట్రలోని ఛత్రపతి శంభాజీనగర్ జిల్లాలో ఉన్న దౌలతాబాద్ (అప్పట్లో దేవగిరి) ప్రాంతాన్ని రాజధానిగా చేసుకుని మహారాష్ట్ర, ఉత్తర కర్ణాటక, మధ్యప్రదేశ్ లోని కొన్ని భాగాలను పరిపాలించారు.

వీరు మొదట్లో పశ్చిమ చాళుక్యుల కింద భూస్వాములుగా ఉన్నారు. సుమారు 12 వ శతాబ్దం మధ్యలో చాళుక్యుల ప్రభ కాస్త మసకబారడంతో ఐదవ భిల్లమ తనకుతానుగా స్వాతంత్ర్యం ప్రకటించుకున్నాడు. రెండవ సింహనుడి పరిపాలనా కాలంలో వీరి అధికారం పతాక స్థాయికి చేరి 14 వ శతాబ్దం మొదటి దాకా కొనసాగింది. సా.శ 1308 లో ఢిల్లీ సుల్తానులైన ఖల్జీ వంశం రాకతో వీరి పాలన అంతరించింది.

 గమనికలు 

 మూలాలు 

వర్గం:మధ్యయుగ భారతీయ సామ్రాజ్యాలు